सोशल मीडिया पर फ़िलहाल 'इंडिया टुडे' समूह के वरिष्ठ पत्रकार राहुल कंवल को निशाना बनाया जा रहा है। आम आदमी पार्टी के नेता अंकित लाल ने राहुल कंवल का 2012 का एक ट्वीट शेयर करते हुए उन्हें घेरा है,जिसमें उन्होंने पेट्रोल के दाम को लेकर यूपीए सरकार पर कटाक्ष किया था। 23 मई 2012 के अपने ट्वीट में राहुल ने कहा था कि ‘दिल्ली में पेट्रोल 73 रुपए पहुंच गया है, जो बहुत ज्यादा है। इस रेट को देखते हुए मेट्रो में सफ़र करना होगा’। अंकित लाल ने इस ट्वीट को शेयर करते हुए लिखा है कि कुछ साल पहले कुछ पत्रकार तेल के बढ़ते दामों को लेकर चिंतित थे, लेकिन अब नहीं हैं।